అక్కినేని నాగ చైతన్య హీరోగా చందూ మొండేటి దర్శకత్వంలో తెరకెక్కుతున్న కొత్తసినిమా 'సవ్యసాచి'. ఈ సినిమాలో చైతూ సరసన నిధి అగర్వాల్ హీరోయిన్గా నటిస్తోంది. ఇందులో నాగచైతన్య ఇంతకు ముందెన్నడూ చూడని ఓ సరికొత్త లుక్తో దర్శనమీయనున్నాడు. చిత్రానికి కీరవాణి సంగీతం అందిస్తుండగా.. మాధవన్ కీలక పాత్రలో నటిస్తున్నాడు. కొద్దిరోజుల క్రితమే ప్రారంభమైన ఈ సినిమా షూటింగ్ ప్రస్తుతం హైదరాబాద్ లోని అన్నపూర్ణ స్టూడియోస్లో జరుగుతోంది.అయితే తాజాగా మాధవన్ సవ్యసాచి సెట్ లోని ఓ ఫోటోను సోషల్ మీడియాలో తన అభిమానులతో పంచుకున్నాడు. 'సవ్యసాచి సెట్లో నా ఇల్లు' అంటూ ఈ పోస్ట్ చేశాడు మాధవన్. ఈ ఫోటో చూస్తుంటే సినిమా కథ మాధవన్ చుట్టూనే తిరిగిగేట్లుగా ఉంటుందేమో అనిపించడమే గాక సినిమాపై ఆసక్తిని కూడా కలిగిస్తోంది. 'ప్రేమమ్' తర్వాత నాగ చైతన్య, చందూ మొండేటి కాంబోలో వస్తున్న ఈ సినిమాపై ప్రేక్షకుల్లో అంచనాలు బాగానే ఉన్నాయి.
akkineni naaga chaitanya heeroga chanduu mondeti darsakatvamlo terakekkutunna kottasinima 'savyasachi'. ee cinemalo chaithoo sarasana nidhi agarwal heroinga natistondi. indulo nagachaitanya intaku mundennaduu chudani oo sarikotta luktho darsanameeyanunnaadu. chitraaniki keeravaani sangeetam andistundagaa.. madhavan keelaka paatralo natistunnadu. koddirojula kritame praarambhamaina ee sinima shooting prastutam hyderabad loni annapurna studioslo jarugutondi.ayithe taajaagaa madhavan savyasachi sett loni oo photonu soshal medialo tana abhimaanulatho panchukunnadu. 'savyasachi setlo naa illu' antuu ee post cheshaadu madhavan. ee photo chustunte sinima katha madhavan chuttoone tirigigetlugaa untundemo anipinchadame gaaka cinemapai aasaktini kuudaa kaligistondi. 'premam' tarvaata naaga chaitanya, chanduu mondeti kambolo vastunna ee cinemapai prekshakullo anchanaalu bagane unnaayi.